PRILOG III
- PRIJEDLOG-

Napomena: PRIJEDLOG Ugovora o izvršenju usluge nije potrebno priložiti u Ponudi
Sukladno čl. 10 i čl. 17. Pravilnika o jednostavnoj nabavi (Službeni glasnik Grada Sinja br. 2/23)
GRAD SINJ, Dragašev prolaz 24, OIB: 03210055420, kojeg zastupa Gradonačelnik Miro Bulj (u daljnjem tekstu: Naručitelj usluge),
i

_____________________, adresa: ________________, OIB: _____________________, kojeg zastupa ________________________ (u daljnjem tekstu: Izvršitelj usluge),

zaključili su dana ______________.2024.god.

UGOVOR

o obavljanju poslova skupljanja i zbrinjavanja uginulih životinja sa javnih površina
Članak 1.

Predmet ovog ugovora je povjeravanje poslova obavljanja dijela komunalne djelatnosti održavanja javnih površina u dijelu: skupljanja i zbrinjavanja uginulih životinja sa javnih površina i to: uklanjanje lešina, konfiskata, određenih nejestivih nus proizvoda i valioničkih otpadaka sukladno čl. 102. Zakona o veterinarstvu („Narodne novine“ br. 82/13, 148/13, 115/18, 52/21,83/22, 152/22).
Članak 2.
Naručitelj usluge naručuje, a Izvršitelj usluge preuzima obvezu pružanja usluga skupljanja i zbrinjavanja uginulih životinja sa javnih površina, sukladno Odluci o odabiru najpovoljnije ponude KLASA: _____________________, URBROJ: ________________ od _________ 2024. godine.

Članak 3.

Ugovor se sklapa na vrijeme od 12 (dvanaest) mjeseci, počevši od datuma sklapanja ugovora.
Članak 4.
Izvršitelj usluge nema pravo poslove koji su predmet ovog Ugovora prenjeti na drugu osobu.
Članak 5.
Izvršitelj usluge dužan je poštivati sve važeće zakone, standarde i pravilnike Republike Hrvatske, te ugovorne usluge izvršavati na vrijeme, prema pravilima struke. 

Izvršitelj usluge prihvaća promjenu uvjeta do kojih dođe uslijed promjene zakonske i druge regulative obavljanja skupljanja i zbrinjavanja uginulih životinja sa javnih površina.

Članak 6.

Osnovni pojmovi koji se koriste u predmetu ovog ugovora mogu se interpretirati samo i u ovom smislu:

· lešine – uginule, ubijene, mrtvorođene ili pobačene životinje. Lešine glodavaca, mačaka, pasa, lisica i drugih životinja s izuzetkom lešina domaćih životinja koji su se nemarom ili voljom vlasnika zatekle na javnoj površini.

· konfiskati – organi i dijelovi trupla zaklanih životinja higijenski neispravni u količini koju je moguće zbrinuti odmah, sukladno Pravilniku o načinu postupanja sa životinjskim lešinama i otpadom životinjskog podrijetla te o njihovom uništavanju.

· nejestivi proizvodi – organi i tkiva zaklanih životinja koje ne ubrajamo u meso u širem smislu riječi, u količini koju je moguće zbrinuti odmah, sukladno navedenom Pravilniku.

· valionički otpad - otpaci iz valionice, u količini koju je moguće zbrinuti odmah, sukladno spomenutom Pravilniku.
Članak 7.
Ugovorne strane utvrđuju ugovornu cijenu za obavljanje usluga koje su predmet ovog ugovora u iznosu od ___________ eur paušalno bez PDV-a mjesečno za vrijeme trajanja Ugovora, a sve u skladu sa Odlukom o odabiru najpovoljnije ponude KLASA: ____________________, URBROJ: _________________ od _________2024. godine.
Članak 8.
Naručitelj usluge će ispostavljene račune Izvršitelju usluge platiti u roku od 30 (trideset) dana od dana ovjere.

Članak 9.

Izvršitelj usluge uredovat će od 7.00 h do 19:00 h uz pojačanu pripravnost u dane Alke i Velike Gospe. U neradne dane i blagdane bit će organizirana pripravnost.

Članak 10.

Izvršitelj usluge obvezuje se o svakoj prijavi za zbrinjavanje koji dođe od strane građana i ostalih obavijestiti komunalno redarstvo Naručitelja usluge sa podacima o lokalitetu, vrsti i količini materijala, te o vremenu poziva, odaziva i zbrinjavanja s kojim će izići na teren.

Članak 11.

Izvršitelj usluge se obvezuje da će poslove koji su predmet ovog ugovora zbrinjavati po pravilima struke pazeći da ne dođe do zaraze odnosno radit će na njenom zaustavljanju uz dezinfekciju terena i propisno zbrinjavanje lešina, protivno preuzima odgovornost za nastalu štetu.

Članak 12.

Izvršitelj usluge se obvezuje da će Naručitelju usluge podnositi polugodišnja i godišnja izvješća o izvršenim poslovima, a uvid u dokumentaciju omogućit će komunalnom redaru ili drugoj ovlaštenoj osobi Naručitelja usluge.

 Članak 13.

Izvršitelj usluge se obvezuje kao jamstvo za uredno izvršenje Ugovora o obavljanju usluge najkasnije u trenutku sklapanja Ugovora o obavljanju usluge, dostaviti Naručitelju usluge bjanko zadužnicu ovjerenu kod javnog bilježnika.

Jamstvo se izdaje u korist Naručitelja na prvi viši iznos od 10% vrijednosti ugovora bez PDV-a, s rokom važenja do dana urednog izvršenja usluge. Jamstvo se dostavlja u izvorniku.

Bez obzira koje je sredstvo jamstva Naručitelj odredio, ponuditelj može dati novčani polog u traženom iznosu.
Jamstvo za uredno ispunjenje ugovora vraća se Izvršitelju nakon proteka roka valjanosti istog, ukoliko jamstvo nije naplaćeno.
 Članak 14.
Sve eventualne nesporazume i nesuglasice iz ovog ugovora stranke rješavaju sporazumno, a u eventualnom sporu nadležan je Općinski sud u Splitu, Stalna Služba u Sinju.
Članak 15.
Ugovor je sastavljen u 4 (četiri) primjeraka od kojih svaka strana zadržava po 2 (dva) primjerka.
               Za Naručitelja:                                                                       Za Izvršitelja:
             Gradonačelnik:                                                                                                                                                                                                                                                 
                 Miro Bulj                                                                                                                                                                             

___________________________                                                            ___________________________
                    MP                                                                                                   MP
KLASA: ______________________
URBROJ: ______________________
